Purvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरें
करीब 42,000 करोड़ रुपए की लागत से निर्मित, पूर्वांचल एक्सप्रेस-वे लखनऊ के चांद सराय गांव से शुरू होता है। पूर्वांचल एक्सप्रेस-वे लखनऊ, बाराबंकी, अमेठी, अयोध्या, सुल्तानपुर, अंबेडकर नगर, आजमगढ़, मऊ और गाजीपुर से होकर गुजरता है।
नई दिल्ली। प्रधानमंत्री नरेंद्र मोदी 16 नवंबर को उत्तर प्रदेश में 340 किलोमीटर लंबे पूर्वांचल एक्सप्रेसवे का उद्घाटन करेंगे। यह एक्सप्रेसवे पूर्वी और पश्चिमी उत्तर प्रदेश को जोड़ेगा। करीब 42,000 करोड़ रुपए की लागत से निर्मित, पूर्वांचल एक्सप्रेस-वे लखनऊ के चांद सराय गांव से शुरू होता है। पूर्वांचल एक्सप्रेस-वे लखनऊ, बाराबंकी, अमेठी, अयोध्या, सुल्तानपुर, अंबेडकर नगर, आजमगढ़, मऊ और गाजीपुर से होकर गुजरता है।Image Source : INDIA TVPurvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरेंअगले साल होने वाले विधानसभा चुनाव से ऐन पहले पूर्वांचल एक्सप्रेस वे के उद्घाटन काफी अहम माना जा रहा है। पूर्वांचल एक्सप्रेस-वे लखनऊ से शुरू होकर पूर्वी उत्तर प्रदेश में गाजीपुर तक जाता है। बता दें कि, 2018 में पीएम मोदी ने ही आजमगढ़ में पूर्वांचल एक्सप्रेस-वे का शिलान्यास किया था। लखनऊ से आजमगढ़ और मऊ होते हुए गाजीपुर तक 340.824 किलोमीटर लंबे इस एक्सप्रेस-वे के बन जाने से पूर्वी और पश्चिमी उत्तर प्रदेश के बीच की दूरी कम हो जाएगी, वहीं व्यापार और अन्य वाणिज्यिक गतिविधियों को भी रफ्तार मिलेगी।Image Source : INDIA TVPurvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरेंमीडिया रिपोर्टों के मुताबिक, पूर्वांचल एक्सप्रेस-वे पर बने रन-वे पर भारतीय वायु सेना के लडाकू विमान एयर-शो के जरिये भारतीय की सैन्य शक्ति का प्रदर्शन करेंगे। पूर्वांचल एक्सप्रेस-वे पर एयरफोर्स के लड़ाकू विमानों की लैंडिंग और टेक ऑफ की तैयारी पूरी कर ली गई है। यह ट्रायल 13 नवंबर से शुरू होगा और 4 दिन तक चलेगा। Image Source : INDIA TVPurvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरेंलखनऊ-गाजीपुर पूर्वांचल एक्सप्रेस-वे पर 14 नवंबर को लडाकू विमान राफेल उतरेगा। पूर्वांचल एक्सप्रेस-वे पर सुल्तानपुर में कुरेभार गांव के नजदीक 3.2 किलोमीटर लंबा रन-वे बनाया गया है। सूत्रों के मुताबिक, 16 नवंबर को प्रधानमंत्री नरेंद्र मोदी और रक्षा मंत्री राजनाथ सिंह हरक्युलिस विमान से लैंड करेंगे। एक्सप्रेस-वे एयर स्ट्रिप पर लैंडिंग के लिए एयरफोर्स के 5 बड़े एयरबेस से करीब 30 लड़ाकू विमान उड़ान भरेंगे।Image Source : INDIA TVPurvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरेंरक्षा सूत्रों के मुताबिक, 16 नवंबर को पीएम नरेंद्र मोदी की मौजूदगी में एयरफोर्स के सुखोई-30 एमकेआई, सी-130 जे सुपर हरक्युलिस जैसे विमान लैंड करेंगे। एक्सप्रेस वे पर ‘टच एंड गो’ ऑपरेशन के दौरान कई सुखोई लड़ाकू विमान लैंड करते ही वापस टेक ऑफ करेंगे।Image Source : INDIA TVPurvanchal Expressway: पूर्वांचल एक्सप्रेस-वे का पीएम मोदी 16 नवंबर को लोकार्पण करेंगे, देखिए तस्वीरेंराजस्थान के बाड़मेर की तरह यहां भी सीधे ही एक्सप्रेस-वे के रनवे पर सुपर हरक्युलिस में पीएम मोदी के साथ रक्षा मंत्री राजनाथ सिंह के लैंड करने की खबर है। ये गाजियाबाद के हिंडन एयरबेस से उड़ान भरेंगे। हालांकि, अभी इस बारे में कोई अधिकृत जानकारी नहीं दी गई है। (इनपुट- भाषा/IANS)